1. pielikums

Ādažu novada pašvaldības domes 28.05.2026. sēdes lēmumam Nr. 183

APSTIPRINĀTS

ar Ādažu novada pašvaldības domes

2026.gada 28. maija lēmumu Nr. 183
NOSACĪJUMI

Zemes ierīcības projekta izstrādei zemes vienībai Dzeņu ielā 9, Kalngalē
1. Pamatojums.

Pašvaldību likuma 4.panta pirmās daļas 15. punkts un 10.panta pirmās daļas 21.punkts, Zemes ierīcības likuma 8.panta pirmā daļa, Ministru kabineta 02.08.2016. noteikumu Nr.505 “Zemes ierīcības projekta izstrādes noteikumi” 13.punkts un Ādažu novada pašvaldības domes 28.05.2026. lēmums Nr. 183.
2. Darba mērķis.

Pamatot zemes vienības Dzeņu ielā 9, Kalngalē, Carnikavas pag., Ādažu nov., ar kadastra apzīmējumu 80520070201 (turpmāk – Īpašums) sadali, nodrošinot tiešu piekļūšanu jaunveidojamām zemes vienībām no esošām ielām vai ceļiem.

3. Darba uzdevums.
3.1. Īpašumam izstrādāt zemes ierīcības projektu saskaņā ar šiem nosacījumiem, Zemes ierīcības likumu, Ministru kabineta 02.08.2016. noteikumiem Nr.505 „Zemes ierīcības projekta izstrādes noteikumi” un citiem uz teritorijas plānošanu, būvniecību un vides aizsardzību attiecināmiem LR normatīvajiem aktiem.

3.2. Zemes ierīcības projektu izstrādāt saskaņā ar Ādažu novada teritorijas plānojumu un tā teritorijas izmantošanas un apbūves noteikumiem.

4. Darba saturs. Zemes ierīcības projekta sastāvdaļas saskaņā ar Ministru kabineta 02.08.2016. noteikumu Nr.505 „Zemes ierīcības projekta izstrādes noteikumi” III. nodaļas prasībām:

4.1. Paskaidrojuma raksts.

4.2. Grafiskā daļa.

5. Darba izstrādāšanas nosacījumi.

5.1. Zemes ierīcības projekta robežas: zemes vienība Dzeņu ielā 9, Kalngalē, Carnikavas pag., Ādažu nov., ar kadastra apzīmējumu 80520070201.
5.2. Projekta grafisko daļu izstrādāt digitālā veidā vektordatu formā (*.dwg, *.dgn vai *.shp datņu formātā) uz aktuāla topogrāfiskā plāna; 
5.3. Saskaņā ar Carnikavas novada teritorijas plānojumu Zemes vienība atrodas Savrupmāju apbūves teritorijā (DzS1), kurā atbilstoši Teritorijas izmantošanas un apbūves noteikumu (turpmāk – TIAN) 194. punktam minimālā jaunveidojamā zemesgabala platība noteikta 1200 m2. TIAN 21. punktā noteikts, ka Izstrādājot lokālplānojumu, detālplānojumu vai zemes ierīcības projektu, ņemot vērā zemes lietderīgas izmantošanas iespējas, apkārtējās apbūves un zemes vienību robežu struktūru, kā arī dabiskos robežu elementus, pieļaujams samazināt zemes vienības platību, bet ne vairāk kā par 10% no attiecīgajā funkcionālajā zonā noteiktās minimālās jaunveidojamās zemes vienības platības.

5.4. Projektā sadali veikt, ievērojot būvju novietojumu un pieļaujamo atkāpi un minimālās jaunveidojamās zemes vienības platības.
5.5. Projektā jānorāda zemes izmantošanas veidi, noteiktie apgrūtinājumi, aizsargjoslas un servitūti, arī ap ūdens ņemšanas vietām, adresācija, nekustamā īpašuma/funkcionālās zonas lietošanas mērķi.
5.6. Projekts jāsaskaņo ar šādām institūcijām:

5.6.1.  AS “GASO”’;
5.6.2. SIA “’TET”

5.6.3. AS “Sadales tīkls”;
5.6.4. SIA “Ādažu ūdens”;
5.6.5. P/a “Carnikavas komunālserviss” speciālistiem.
5.7. Gadījumā, ja nekustamam īpašumam ir apgrūtinājumi, aizliegumi, zemes ierīcības projektu nepieciešams saskaņot ar to uzturētājiem.

5.8. Pirms projekta saskaņošanas uzsākšanas zemes ierīcības projekts jāsaskaņo ar Ādažu novada pašvaldības teritorijas plānotāju.

5.9. Saskaņoto zemes ierīcības projektu iesniegt Ādažu novada pašvaldībā, pievienojot projekta grafiskos materiālus arī digitālā formā *dgn vai *dwg formātā.

5.10. Zemes ierīcības projekta grafisko daļu nodot un reģistrēt SIA „Mērniecības Datu Centrs”.
6. Ar Ādažu novada teritorijas plānojumu un teritorijas izmantošanas un apbūves noteikumiem var iepazīties Ādažu novada pašvaldības Teritorijas plānošanas nodaļā, pašvaldības tīmekļa vietnē www.adazunovads.lv un valsts vienotajā ģeotelpiskās informācijas portālā www.geolatvija.lv.
Teritorijas plānotāja
I. Urtāne

